Duane se leierseienskappe, kennis van Franse rugby kan Bokke help | Maroela Media
Duane Vermeulen tydens Dinsdag se Bokoefening (Foto SA Rugby)
Benewens die ervaring wat hy na die span bring, sal die kaptein van Toulon – wat verlede jaar in die Franse Top14-reeks in die eindstryd geklop is – heelwat van sy kennis van Franse rugby aan die huidige spelers en bestuur kan oordra.
Sy aansluiting Dinsdag by die span het volgens die Bokke se assistent-afrigter Franco Smith 'n onmiddellike invloed op die spelers gehad.
"Ons glo dat ons die regte besluit oor hom geneem en hom toegelaat het om eers wedstrydtyd agter die rug te kry ná sy lang aflê weens 'n besering.
"Duane het 'n magdom kennis van Franse rugby en dit is goed om sy kalmte en baie ervaring met ons te hê. Ons het 'n bietjie ervaring kortgekom en dit is goed om hom in dié stadium van die toer te kan verwelkom."
Die voormalige kaptein van die Stormers, wat ook die afgelope twee seisoene die Toulonse kaptein is, sal boonop met sy leierskapservaring een van die groot tekortkominge in die span help verlig.
Vermeulen sal egter net in eerskomende naweek se toets teen Frankryk en die week daarna teen Italië kan speel.
Vir die laaste toets op 2 Desember teen Wallis sal Vermeulen nie vir die Bokke teen Wallis beskikbaar wees nie. Die wedstryd val buite die internasionale toetsvenster, en die Bokke sal ook nie hulle Japanse spelers, Elton Jantjies en Franco Mostert, en Bath se losvoorspeler, Francois Louw, kan oorweeg nie.
Janee – die spreekwoordelike dat "'n benoude aap maak benoude spronge" bly waar.
Miskien moet die skrywer onthou dat een swaeltjie nie 'n somer maak nie en hou goed en begaafde Duane ook al is kan sy aanwesigheid nouliks die rampspoedige nalatenskap van die afrigter in 'n week omkeer. Rugby is, was en bly 'n vyftienman spel
Een swaeltjie maak nie 'n somer nie maar laat ons maar wag en sien. Sovêr dit my aangaan lê die probleem nie soseer by die spelers nie maar by die bestuur.